
.Kako je kršćanstvo prekretnica u životu čovječanstva za sve pojave 
njegova društvenoga, vjerskoga i uopće kulturnoga života, tako je ono 
na poseban način i u visokom stupnju proizvelo promjenu u ljudskom 
najintimnijem odnosu : u obitelji. Ne bi krivo rekao, tko bi ustvrdio, 
da je upravo taj preokret u karakteru obitelji nastupom kršćanstva 
bio razlogom svega onoga mnogostrukoga napretka, što se vidno dade 
ustanoviti u razvoju ljudske kulture od toga doba. Činjenica je, da je 
ličnost Gospodina našega Isusa Krista stožer, oko kojega se odvija sav 
ljudski život po Božjem Promislu na ovome svijetu. Toliko je svijetla 
izašlo od Njega, toliko se osjetila snaga novoga shvaćanja životne za- 
daće čovjekove, da tu promjenu svi zapažaju ; svi se nužno na njoj 
zaustavljaju, prijatelji i protivnici, iako je svi jednako ispravno ne 
ocjenjuju. Za nama, koji se s poštovanjem i vjerom u božansko posla- 
nje Kristovo prigibamo pred tom ličnošću, kojoj nema premca u vje- 
kovima iza nas, stoji historija kao svjedok i objektivni sudac sviju i 
svačijih djela. Ona nam i ovdje daje pravo, kad tvrdimo, da je naše 
kršćansko katoličko poimanje Njegove ličnosti ispravno, 
objektivno, Njega i nas dostojno ! 

S pojavom kršćanstva nastaje i u historijskom razvoju porodice novo 
doba. Nadovezujući na rezultate historije i etnologije mi ćemo ovdje 
prikazati karakter, značenje, svojstva i zadaću obitelji, kako ih ona 
ima u kršćanstvu po odredbi Kristovoj. 

.. Važnost, koju ova institucija ima za sav ljudski život, pokazuje 
činjenica, da su protiv kršćanskoga poimanja obitelji ustajali riječju 
i djelom uvijek oni, koji nisu primali Kristovih ideja iz Evanđelja onako, 
kako ih je tijekom svoga razvoja naučavala katolička Crkva. Na te stare 
protivnike kršćanskoga shvatanja obitelji ne ćemo se mi ovdje danas- 
osvrtati!), Mi ćemo samo uprijeti prstom na ono, što naše vrij e- 
m e razvija u cilju, :da se suprotstavi kršćanskom poimanju obitelji, 
da joj oduzme karakter, koji joj je dao Krist, pa da joj dosljedno za 


1) Enkratite (,uzdržljivi") su zabacivali ženidbu i svaki spolni 
odnos; manihejci (1. klase) isto tako (,,signaculum sinus") ; priscili- 
janiste učahu da je tijelo od vraga, zato i ženidba nećudoredna ; jednako 
naši bogumili po svojima gnostičkim učiteljima, te albigenzi, a 
kasnije Luther i njegovi pristaše. 

društveni, vjerski i kulturni život oduzme ono značenje i važnost, koje 
joj mi s Crkvom pridajemo. 

Ja ću navesti za karakteristiku suvremenog stava današnjih protiv- 
nika obitelji dva faktora, koji su na žalost i jaki i rašireni, i protiv kojih 
se moramo boriti svim silama i na svim linijama. To su: Poeni 
materijalizam i moralni utilitarizam. 

Marksistički materijalizam se vrlo osilio u svijetu 
još davno prije, nego što je u svoj svojoj strahovitoj negaciji došao do 
izražaja u praksi boljševičkih ideologa u Rusiji. Stojeći na stanovištu, 
da nema spiritualnih vrijednosti — jer sve, što jest, nije drugo, nego 
razvoj materije — boljševizam je u svojim borbenim metodama protiv 
obitelji pošao najdalje : razorio ju je posvema, kad je seksualni odnos 
proglasio privatnom stvari svakoga pojedinca. Ubrzo su se pokazale 
posljedice toga stava u socijalnom životu sovjetskih republika : a) uče- 
stali razvodi među dojučerašnjim bračnim drugovima bilo zbog kakve 
sitnice, b) pojave incesta: život oca s vlastitom kćeri, c) propaganda 
antikoncepcionalnih sredstava, d) uzakonjenje i provođenje abortusa 
po miloj volji, e) prostitucija kao neizbježivi pratilac ove potpune slo- 

de, te konačno f) depopulacija, opadanje nataliteta kao razumljiv 
i siguran rezultat. Istina, sovjetski su vlastodršci danas promijenili 
propise o slobodi rastavljanja, pobačaja i dr. u cilju, da se opru destruk- 
tivnim socijalnim posljedicama po društvo i državu. Ali su ostavili 
otvorene izvore, iz kojih je ova razuzdana seksualna sloboda izvi- 
rala, a obitelj kao osnovica društvenog i kulturnog života propadala. 
Oni su jednako tako materijalisti, kako su bili i prije par godina, jednako 
tako borbeni ateisti i protivnici svake religije, kako su bili i prije ; nije 
dakle čudo, da je razorni duh, koji nosi smrt narodima, ostao i dalje 
isti, pa da ni rezultati svih pozitivnih mjera ne će moći uspješno sprije- 
čiti onoga, što po zakonu uzročnosti mora uslijediti. 

Moralni utilitarizam jest drugi suvremeni neprijatelj 
kršćanskog poimanja obitelji u modernom društvu. Nije on samo filo- 
zofska teorija, on je veoma raširena praksa, on je kuga modernog života 
u seksualnom odnosu između muškarca i žene. Tradicionalni moral u 
tom pitanju nazivaju mnogi moderni pisci ,,teološkim jarmom''#) ; svim mo- 
gućim izvodima bore se oni u svojim publikacijama za t. zv. racional- 
no uređenje spolnih odnosa, što u stvari ne znači ništa 
drugo, nego opet zahtjev i opravdanje potpune slobode u ovoj stvari. 
A zahtjev za potpunom slobodom u pitanju seksualnih odnosa pogađa 
izravno obitelji. 

Poradi navedenih razloga stoji na nama dužnost, da kršćanski 
karakter obitelji branimo, da dokazujemo na sve strane, kako je kr- 
šćanska obitelj i sa socijalnog i s moralnog i s vjerskog i s kulturnog 
gledišta jedino ispravno, čovjeka dostojno i čo- 
vjeku korisno uređenje međusobnog odnosa iz- 
među muškarca i žene, koje konačno ima svoju osnovicu u 
prirodi, izašloj iz ruke Božje. Pojave, koje se oko nas zbivaju, pojača- 


9) Vidi: Lavand Benoit, Le monde moderne et le mariage chrćtiene, 
Paris 1934., str. 22, i sl, 

vaju stupanj naše odgovornosti prema narodu, čiji smo članovi isko 


novi, jednako kao prema Bogu, čiji smo službenici i oruđe, da Njegovu 
slavu pronesemo kroz život ne samo svoj, nego i život svoje braće. 
Obitelj je zajednica, koja se temelji na braku. Brak je osnov te za- 
jednice. Potrebno je dakle reći, u kakvom se svijetlu prikazuje obitelj. 
po karakteru i značaju kršćanskoga braka. Ove su stvari mnogima 


poznate ; ali ne varajmo se: mnogima, pa ni onima, koji se javno ne - g 
žacaju svoje kršćanske katoličke pripadnosti, često nisu dostatno po-“.. 


znate. Naročito se ni dogmatske ni moralne dalekosežnosti kršćanskih 
načela o braku ne shvaćaju ispravno, da ne kažemo : e se počesto shvaćaju 
i krivo! Mi znamo, da je religiozno znanje modernog čovjeka nevjero- 
jatno nedostatno ; a kako poznavanje načela i izvoda iz njih u stvari 
kršćanskoga braka brojimo među religijsko znanje, ne ćemo nikada 
suviše govoriti o tim stvarima, pogotovu kad govorimo izvan Crkve. 
Moji će izvodi obuhvatiti tri dijela: 2) dogmatski značaj b) svojstva kršćan- 
skoga braka, i c) kršćanski značaj obitelji u svijetlu tih načela. Tako 
će se vidjeti, što je obitelj u svijetlu kršćanstva, kolika je njezina važ- 
nost i vrijednost, a naročito kolika je odgovornost na članovima njezi- 
nim obzirom na zadaću, koju obitelj ima za život vremeniti i vječni. 


I. DOGMATSKI ZNAČAJ KRŠĆANSKOGA BRAKA 
Pretkršćanska nam povijest dokumentarno pokazuje, da brak nije 


samo jedna naravna institucija, nego i religiozna. Naročito 
je dokaz za ovo posljednje zasluga moderne etnologije. Kad je kršćan- 
stvo nastupilo, nisu prvi njegovi ideolozi trebali mnogo mijenjati na teo- 
retskom poimanju ove institucije : definicija rimskoga prava prelazi 
gotovo potpuno, u bitnim elementima nedvoumno, u rimski katekizam, 
kako su ga formulovali i predavali prvi kršćanski vjeroučitelji, i ostaje 
jednaka i u onom Rimskom katekizmu, što ga Crkva uredovno izdaje 
poslije tridentinskog sabora*). Ta se institucija u svojim prirod- 
nim konstitutivnim elementima u kršćanskom periodu uzdiže po 
Kristovoj nauci u sferu natprirodnog karaktera: a) ona postaje 
sakramenat. Martin Luther je zabacio sakramentalni značaj že- 
nidbe i držao ga običnim građanskim ugovorom prelazeći potpuno 
preko stare crkvene nauke, osnovane na Sv. Pismu (poslanica Efežani- 
ma 5, 25-32) i na tradiciji. Radi toga je tridentinski sabor definirao na- 
uku o sakramentalnom značaju kršćanskoga braka“). | 
Pavlova važna riječ u spomenutom pismu Efežanima jest ovo: 
»Muževi, ljubite svoje žene, kao što je Krist ljubio Crkvu i sebe 
samoga predao za nju; da je posveti, očistivši je kupelju vodenom 
u riječi; da On sebi prikaže slavnu Crkvu, koja nema ljage ni nabora 
ili što slično; da bude sveta i neokaljana. Tako su dužni muževi 
ljubiti svoje žene kao svoja tjelesa... Toga radi ostavit će s. 
oca svojega i mater i pridružit će se ženi svojoj i bit će dvoje jedno 
tijelo. Tajna je ovo velika, a ja govorim: (prema) u Kristu i 
(prema) Crkvi.“ 


8) Viri ac mulieris maritalis coniunctio inter legitimas personas indivi- 
duam vitae consuetudinem retinens". P. II. c. 8. q 3. 
4) Denz. Bannw. br. 971. 


Taj odsjek, gdje govori o odnosu muža prema ženi, završuje Pavao 
riječju: tajna je ovo velika. Kakva bi to bila tajna, ako se 
ovdje nema ništa drugo razumjeti, nego spolni odnos između muža i 
žene bez ikakva natprirodnog elementa ? Ako ovdje ne mislimo na 
milost, što je po uzvišenju na sakramenat daje svaki brak sklop- 
ljen između dviju krštenih osoba, i ako taj i takav brak ne shvatimo 
podignutim u natprirodnu sferu, kako ćemo ga moći nazvati slikom 
mističnog sjedinjenja Kristova s Crkvom ? Sav taj Pavlov 
govor ne bi imao smisla, a riječ ,,tajna"' (mysterion) ostala bi neobja- 
šnjena. Naprotiv : i u pretpostavci, da je svaki ženidbeni vez u pret- 
kršćansko doba (naravna veza između Adama i Eve, poganske i židov- 
ske ženidbe) neka slika i neki simbol mistične veze između Krista i 
Crkve, opet se kao potpuna, prava, puno-značajna slika bez sjene, 
djelotvorni simbol te veze ima i može smatrati samo krš- 
ćanska ženidba.5). 


b) Crkva je ovaj sakramentalni značaj ženidbe otvoreno definirala 
na tridentinskom koncilu, dakle razmjerno kasno*), ali to nipošto ne znači, 
da je tradicija drukčije sudila o braku, nego što sudi kršćanski svijet 
od tridentskog koncila dalje. Historički naši dokumenti sežu u 5. vijek 
(sakramentarium pape  Gelazija $ 497.), a svjedočanstva crkvenih 
otaca i pisaca čak u vrijeme Tertulijana i Ignacija iz Antiohije (f 117). 
Uz neke iznimke, kroz taj dugi period sve do naših dana možemo reći, 
da je mišlnjeje Crkve uvijek stajalo na istoj liniji, koja je svoj najbolji 
izražaj našla u naprijed citiranoj misli sv. Pavia. 

Za nas je dakle važno istaći: da je brak po kršćanskom shvaćanju, 
zapravo po nauci Kristovoj od običnog ugovora, što ga je predstavljao 
dotada, postao svetim ugovorom, svetom tajnom, sakramentom. To 
je neisporediva razlika prema braku u pretkršćansko doba, dosljedno : 
obitelj u svijetlu kršćanstva postaje daleko važnijom, određenijom, 
značajnijom, pa recimo i svetijom zajednicom, nego što je bila u pret- 
kršćanskom periodu. Za nju se Crkva i za njezin ovaj značaj borila 
uvijek, kadgod se pokazala potreba. Do našega se vremena to pokazalo 
najnužnijim u vrijeme velikoga preokreta u životu kršćanstva : u vrije- 
me t. zv. reformacije. Kako je Luther stao na stanovište individuali- 
zma i subjektivizma u pitanju tumačenja Sv. Pisma, da ga tradicija 
ne dotuče, on ju je radikalno odbacio. Ali sektarski duh, koji je po Lu- 
theru dobio osnovicu i izvor opstanka, rujući poput crva podrovao je 
na mnogo strana zdravi korijen kršćanskog poimanja. Njemu su pripo- 
mogli i drugi protukršćanski i protukatolički pokreti tijekom ovih po- 
sljednjih stoljeća, te mi danas u XX. vijeku gledamo na svoje oči žalo- 
snu sliku : gdje se u svim državama prosvijećene Evrope i Amerike diže 
antikršćanski duh razarajući svijesno i slobodno najvažniju obram- 
benu jedinicu ljudskoga društvenog i kulturnog života : obiteljsku vezu 
ili porodicu. 


*) Pohle: Lehrbuch der Dogmatik, Band III., str. 600. 
%) God. 1545.—1563. . 


Protiv toga nastojanja, koje dolazi u najraznoličnijim oblicima do 
izražaja u modernom svijetu, branimo mi prema kršćanskom poimanju 
i ovu tvrdnju, kojom se označuje kršćanski značaj braka: 

0) Svaki zakoniti bračni ugovor među kršte- 
nim osobama jest sakramenat. 

Praktički to znači: krštene osobe ne mogu sklopiti među sobom brač- 
ne veze, a da tim nisu sklopile i primile sakramenta ženidbe i dosljedno 
svih onih milosti, što ih taj sakramenat sobom nosi. Između ugovora i 
sakramenta postoji samo logička razlika, a nipošto realna. 

Nije moja svrha, da ovdje detaljno iznosim teološke dokaze za tu, 
općenito u Crkvi pod izvjesno i sigurno priznatu nauku, no ja ne mogu 
ni tvrdnju ostaviti bez obrazloženja. Zato spominjem, da svi pokušaji, 
koji su išli za protivnim mišljenjem, nisu uspjeli, da se uzdrže i prodru 
u službenu nauku kršćanske katoličke Crkve. Jedni su zagovaratelji 
diobe između ugovora i sakramenta u bračnoj vezi polazili s gledišta 
skroz protivnih crkvenom shvatanju (odraz anglikanskih i jozefinističkih 
načela: A. de Dominis, Launoy i dr.), a drugi s pogrješnog teološ- 
kog gledišta, iako je njihovo crkveno mišljenje bilo izvan sumnje ispra- 
vno (Melchior Canus, G. Vasquez, Billuard, Gonet i dr).?) Ako pitanje 
i nije izrično bilo tretirano u vrijeme patrističko i skolastičko, opet se 
iz djela onodobnih autora dade jasno razabrati, da oni jednako svaki 
bračni ugovor između dviju stranaka drže sakramentom ; nakon flo- 
rentinskog koncila je (1439.) ovo pitanje jasno riješeno u prilog nauke, 
kako je danas među katolicima neosporno općenita. 

Sakramenat dakle ne podjeljuje svećenik, koji obavlja ceremonijalni 
dio, nego sami kontrahenti. Pa i onda, ako ne znaju, da su oni djelite- 
lji sakramenta, ili da je ženidba sakramenat : dosta je, da imaju namjeru 
izvršiti ono, što i drugi izvršuju, kad se vjenčavaju, onda već vrše ono, 
što Crkva želi da se vrši. To vrijedi i onda, ako bi kontrahenti mislili, 
da ženidba nije sakramenat. Tek onda, kad bi netko izrično imao namjeru 
da ne primi sakramenta, nego da sklopi samo ugovor, pa bi sakramenat 
apsolutno isključio iz svoga čina, taj dakako radi pomanjkanja po- 
trebne namjere ne bi primio sakramenta. sake 

Kad se to uzme u obzir, vidi se, što je brak za kršćanski puk u real- 
nom njihovom životu : ne samo za pojedinca, koji ga sklapa, nego za 
društvo, u kojemu se takav brak sklapa. Ta će veličina promjene obzi- 
rom na pretkršćanski period biti još uočljivija, kad istaknemo, makar 
i letimice, svojstva kršćanskoga braka sklopljenog u izloženom smislu 
kršćanske katoličke nauke. 


1. SVOJSTVA KRŠĆANSKOGA BRAKA 


Kako su ove konstatacije za nas samo osnov, s kojega se mora pro- 
matrati i ocijeniti porodica u svijetlu kršćanstva, moramo se ovdje 
zadovoljiti kratkim upozorenjem na glavna svojstva kršćanskoga 
braka. Mi to moramo iznijeti kao crkvenu nauku, koja eminentno 


7) Pohle, n: dj. str. 60 sl. 


jei ici ili obitelji njezin naročiti značaj. Nije nipošto na mjestu 
bo ES kršćani katolici dobro znadu. Uz istaknutu činjenicu o vrlo 
skromnom religijskom znanju modernog čovjeka, ja odlučno tvrdim, da 
vrlo veliki broj katolika ne zna dobro ovih stvari, t. j. ne pozna ih tako, da 
ih može braniti, kad ih protivnici kršćanskoga poimanja braka na- 
padaju. A o tom se baš radi, da mi najprije svoje vjernike naučimo toč- 
no i potpuno, što trebaju znati u ovim pitanjima, pa tek onda da od 
njih tražimo, kako će i u svojoj okolini djelovati u tom smjeru apostol- 
ski i apologetski. 

a) Na prvom mjestu ističem sakramentalnu milost ženid- 
be. Osim posvetne milosti, koju svaki sakramenat kao sakramenat po- 
većava ili umnožava kod pojedinca, koji sakramenat dostojno prima, 
kršćanska ženidba po nauci katoličke Crkve daje bračnim drugovima 
posebnu milost, da po njoj i s njom lakše svladaju teškoće, što ih bračno 
stanje sobom nosi. To je aktualna milost, u stvari pomoć Božja, kojom 
se među bračnim drugovima: 1. oplemenjuje ona naravna ljubav, 
koju ima jedno prema drugomu, 2. pojačava i učvršćuje veza, što 
između njih postoji duševno i tjelesno, 3. posvećuje njihov život 
i djelovanje. Nije dosta kod sklapanja braka misliti samo na ono, što 
mlade ljude redovno oduševljava i što im kao u nekoj nejasnoj magli 


dočarava neku zamamnu, privlačivu, ali neodređenu ljepotu i ugodnost 


života; mladi ljudi valja da točno znadu, što imaju očekivati od Onoga, 
od kojega je sva ljepota i sva sreća u životu. Treba da znadu, kako se 
Bog i sveci vesele njihovoj vezi, i čim ih za taj dan nebo dariva. 


Ta je sakramentalna milost kao posebni Božji vjenčani dar dvostruka : 
a) snaga i pomoć za svladavanje teškoća u bračnom životu, b) lijek 
i obrana protiv svih jakih navala sjetilnosti i seksualne strasti. Život 
nije samo radost i naslada ; vrlo često se bračni drugovi prebrzo o tome 
osvjedoče, pa kod njih onda lako nastupi razočaranje, zlovolja, nesloga, 
čak i mržnja, koja vodi do nevjere i razlaza. Intimni odnos jednoga 
prema drugome, ako ne bude oplemenjen i usklađen prema Kristu kao 
uzoru zaručnika, ne će dovesti ni do mira _ni do poštovanja ni do među- 
sobne snošljivosti, bez čega nema sretnoga obiteljskoga života. 

Pogotovu će sjetilna strast razoriti svaku obiteljsku sreću, ako joj 
se članovi ne budu opirali svim svojim silama oslanjajući se na mi- 
lost Božju, koju im ovaj sakramenat daje. Odvest će muškarca od za- 
konite žene, jer razvratan čovjek nije s jednom zadovoljan ; zanijet 
će ga, da u spolnom odnosu traži sa m o nasladu, a ne da u ženi gleda 
druga, pa da s njom želi saviti i razviti toplinu i milinu svoga ognjišta 
rađajući djecu i u njoj se radujući ; posljedica će biti, da će mu omr- 
znuti i dosaditi zakonita žena i raspad je ili životni pakao gotov. 

Kršćanstvo dakle preko sakramentalne milosti u braku kod onih 
članova, koji Svijesno i voljno sudjeluju s tom milosti, diže obiteljsku 
zajednicu u visinu anđeoske zadruge, gdje jedan drugoga podiže, jača 
Z odri u životnim poteškoćama ; a za sve se članove kao brižan Otac 
. Gospod Bog, koji to svijesno i voljno nastojanje pomaže i blago- 
slivlje. Onda je dakako i pitanje životnih poteškoća potisnuto u jedno 
posve drugo svijetlo ; u perspektivi, gdje se obitelj pokazuje kao oba- 

sjana nebeskim svijetlom, doista se može nazrijevati i osjetiti komadić 
zemaljske sreće, preko koje se dolazi do konačne u životu onkraj groba. 


b) na drugom je mjestu bitno svojstvo kršćanskog braka j e dinstvo 
ili monogamija. Koliko je u ovom pitanju i bilo zastranjivanja 
u pretkršćansko vrijeme, u kršćanskom je periodu ono jasno, nedvoum- 
no i odlučno zastupano. Izvan dispute je među nama kršćanima nauka, 
da jedna žena smije i može imati samo jednoga muža.*) Čak i nekulturni 
primitivni narodi, odbivši pojedinačne zablude kod nekih plemena, 
u cjelini odbijaju poliandriju kao nedostojno i štetno stanje. 


Poligamija je u kršćanstvu apsolutno isključena. Kad je Luther po- 
zivom na poligamiju, dozvoljenu u Starom Zavjetu, priznao je i prihva- 
tio kao dozvoljenu i u novom Zavjetu, osudila je to Crkva svečano u 
koncilu u Trientu.") No ona je svoje gledište u tom pitanju uvijek 
otvoreno i nedvoumno branila, kako nam to svjedoči tradicija počevši 
od II. vijeka (Teofil iz Antiohije £ 186, Klemens iz Aleksandrije f 
215, Tertulijan $ 220, i dr.) Poznata je riječ Minucija Feliksa (f 240): 
Aut unam scimus aut nullam.1%) Kršćanstvo je u ovoj stvari uistinu us- 
postavilo ono stanje, koje je Gospod Bog u prvoj bračnoj zajednici 
praroditelja označio kao svoju misao i želju. ,,Ostavit će čovjek i oca 
i mater i priklonit će se ženi svojoj i bit će dvoje u jednom tijelu..." 
(Mt. 19, 4). Znam ja, dodaje Krist farizejima, da je Mojsije dao do- 
zvolu za definitivni otpust žene u izvjesnom slučaju, ali od početka 
nije tako bilo... ! I što je Bog sastavio, čovjek neka ne rastavlja ! 

Na taj je način žena u kršćanstvu kao drugarica i kao mati posti- 
gla onu zaštitu, koje nikada dotada nije imala. Odsada se njoj daje ona 
vrijednost, koja joj kao ravnopravnom bračnom drugu, a pr- 
venstvenom obiteljskom faktoru pripada. Po kršćanstvu je žena 
postigla svoje dostojanstvo, koje danas uživa kod kulturnih naroda. 
Običaji istoka i istočnjaka, što se još i danas provlače u obiteljima Azijaca 
i Afričana, samo su odjek onoga stanja, koje je u pretkršćansko vrije- 
me bilo općenito, a na štetu i poniženje žene. 


€) Na trećem je mjestu najvažnija značajka kršćanske ženidbe : 
njezina nerazrješivost. Ovaj pojam nerazrješivosti uklju- 
čuje u sebi: 1. unutrašnju nerazrješivost svake kršćanske že- 
nidbe, pa i one, koja je neizvršena. To znači : i u slučaju, kad je ženid- 
beni vez bilo Božjim zakonom, bilo krepošću vrhovne crkvene vlasti razrije- 
šen, razriješen je samo izvana, t. j. unutrašnja nerazrješivost ostaje 
netaknuta. Kad bi se radilo o unutrašnjem razrješenju ženidbenog veza, 
mogli bi ga razriješiti oni, koji su ga sklopili. Toga pak po našem shva- 
ćanju ne mogu učiniti ni bračni drugovi jedne nekršćanske ženidbe, 
jer je svaki bračni vez od početka, t. j. od vremena prve bračne veze 
između muškarca i žene, po jasnoj volji Božjoj nerazrješivoga karak- 
tera. Kad Krist nišani na riječi Sv. Pisma, gdje Adam govori : ,,Toga 


%) Denz. Bannw. br. 465 (ispovijest vjere Mihajla Paleologa u Lionu 1274.) 
%) Denz.-Bannw. br. 972. 
19) ,,Poznajemo samo jednu (ženu) — ili nijednu !*? 


radi če čovjek ostaviti oca svoga i mater pa će se prikloniti ženi svo- 
joj," On sam odmah dodaje: ,Što je dakle Bog spojio, neka čovjek 
ne rastavlja !' Već sam spomenuo i ono, kako farizejima kaže na njihovu 
iznesenu poteškoću, da je Mojsije dozvolio otpust uz t, zv. otpusni list : 
Od početka pak nije tako bilo... | 


Osim toga valja amo povući u razmatranje i ove dvije činjenice : 
1. da su bračni drugovi već po naravi stvari upućeni na trajni zajed- 
nički život i međusobnu pomoć, sebe radi i djece radi, pa je s jednoga 
moralnog gledišta nerazrješivost braka i potrebna i korisna; 2. povrh 
toga je od odsudne važnosti i socijalni momenat: kad ne bi obi- 
teljska zajednica imala stalnosti, ne bi bio uzdrman samo obitelj- 
ski, nego sav društveni i državni život. To je veoma lijepo obrazloženo 
u enciklici Leona XIII. ,,Arcanum divinae?? (10. II. 1880.). 

. Kršćanstvo štiti obitelj toliko, da čak ni u slučaju dokazanog pre- 
ljuba ne dani nedužnoj stranci, da ponovno sklapa valjanu ženidbu za 
života prvoga bračnoga druga. Mi to ističemo naročito s razloga, što druge 
kršćanske zajednice u tom slučaju dozvoljavaju razrješenje braka i skla- 
panje novoga. Tako je ne samo kod protestanata, nego i kod pravosla- 
vaca. Šta više : dali su se zavesti i neki katolički teolozi na to mišljenje 
(Kajetan, Ambrozije Catharinus, Launoy). Naša je katolička nauka, 
kako dogmatičari dokazuju pozivom na Šv. Pismo, tradiciju i odredbe 
tridentinskog sabora, i u ovoj teškoj točci, posve sukladna s duhom 
Kristove nauke u evanđelju. Znamo veoma dobro, da je ovo pitanje 
najosjetljivije, jer najintimnije zadire u prava bračnoga života; da je 
teret, što ga samim kršćanima ova nauka nameće, veoma velik; da mnogi 
pod njim padaju i zauvijek otpadaju iz krila Crkve ; ali uza sve teškoće: 
pojedinaca Crkva se ne da ovdje pokolebati, nego ustraje na obrani 
ner vzrještvusti bračnoga veza dopuštajući samo rastavu od stola i po- 
stelje. 

Tvrda katolička nauka o nerazrješivosti braka stoji u svijetu kao. 
svijetli stup, simbol moralne veličine našega naziranja, najsnažniji 
štit obiteljske zajednice. Protivnici je napadaju, ali joj se dive u sebi : 
ona doista i traži herojske žrtve, koje kršćanima katolicima pomaže 
snositi Onaj, koji im je rekao : ,,Moje je breme lako, i jaram je moj sla- 
dak. Dođite k meni svi, koji osjećate teret života... i ja ću Vas okrije- 
piti... u) Od nje Crkva odstupa samo u tri slučaja: dva vrijede za 
kršćanski brak, a jedan za nekršćanski. Ja to samo usput spominjem : 

1. za katolike dozvoljava t. zv. izvanje razrješenje uz uvjet, da 
ženidba nije izvršena: a) ako je jedan član položio vječne redovničke 
zavjete, b) ako je vrhovni glavar pronašao dostatnim razlog te razrije- 
šio ženidbu i dopustio sklapanje nove bračne veze i jednome i drugome, 
2) za nekršćane, makar ženidba bila i izvršena, može doći: do razrješe- 
nja, ako se jedan član obrati i pokrsti, a drugi ostane u nevjeri te bilo 
kako dovodi u duševnu pogibao pokrštenog bračnog druga ili djecu. 


1) Mt. 11, 28-30. 

HI. SPECIFIČNO KRŠĆANSKI KARAKTER OBITELJI 


Iz ovih se izvođa jasno vidi, kako je kršćanstvo reobrazilo i ople- 
menilo osnovicu obitelji — brak. Sad dim na temelju ove karakteristike 
moći povući dedukcije, što iz kršćanske nauke o braku slijede i što obi- 
teljskoj zajednici daju posebni značaj, kakvoga ona u pretkršćansko 
doba nije imala. Iz ovih će se naših izvoda vidjeti, što je obitelj po kr- 
šćanskom shvaćanju i zašto se njoj u današnje vrijeme, gdje je na- 
stoje razoriti svim mogućim sredstvima, mora pokloniti posebna 
briga. Naročito to moramo učiniti mi Hrvati katolici živeći u jednom 
državnom sklopu, koji nam ni kao Hrvatima ni kao katolicima ne ide 
na ruku. Mi smo malen narod i ne treba mnogo, da nas vrijeme proguta 
i da nas bujica satare. Ako mi svoje ćelije ne izgradimo 
najjačim betonom i ako se ne oslonimo na naj- 
boljega prijatelja i saveznika za našu nacio- 
nalnu budućnost — Gospoda Boga — ne ćemo 
slaviti druge tisućugodišnjice svoga državnoga 
i nacionalnoga opstanka. Beatus populus cuius 
dominus Deus eius!!') mora biti lozinka ne samo 
nas katoličkih kulturnih, nego i naših nacio- 
nalnih radnika na narodnoj njivi. Naš će narod u ovo 
rastrojeno doba, koje na moralnoj nizbrdici naglo ide ususret jednoj 
tmurnoj i neizvjesnoj budućnosti punoj opasnosti, samo onda ostati 
svoj, ako ostane i Božji. A to će ostati, ako mu bude zdrava srčika na- 
rodnoga života — obitelj. 

U tu je svrhu od prijeke potrebe, da kako široke narodne slojeve, 
tako jednako i njegovu inteligenciju prožmu misli, koje ovdje iznosimo 


-kao osnovne i od najveće važnosti za sav problem, o kojem govorimo : 


o značaju kršćanske obitelji i o njezinom visokom pozivu u ekonomiji 
prirodnog i natprirodnog njezinog zadatka. na 

Iz svega dosada rečenoga povlačimo ove zaključke, koji će nam po- 
kazati specifični značaj obitelji u svijetlu kršćanstva. Ona je: 

1. — jedno svetište sa svećeničkim karakterom. 
Kad je gledamo pod vidom onih veza, koje je Vječni Stvoritelj namije- 
nio intimnoj zajednici između muža i žene, a s punim znanjem o nat- 
prirodnom karakteru, u koji je On ovaj prirodni vez uzvisio, obitel j- 
sko svećeništvo je najprikladniji naziv za ono, što želimo izra- 
ziti. Nije nipošto suvišno istaknuti, da Gospod Bog pojedince poziva 
u bračni život, kako druge poziva u svećenički ili redovnički. Kad On 
od njih traži, da kroz cio život ustraju u tom stanju ; da na se prime 
terete, koji nisu neznatni, već naprotiv redovno vrlo teški; kad im 
namjenjuje zadaću, koja je najuzvišenija u životu čovjeka, Gospod 
Bog sa svoje strane mora učiniti sve, što će slabom stvoru dati snage 
za taj teški poziv. Nije zato ni naziv obiteljsko ili ,domaće sve X. 
ništvo" ništa pretjerano, iako vam se može činiti neobično. Ne 
zaboravite, da sv. Pavao brak naziva slikom mističnoga ujedinjenja 
Krista s Crkvom. A kad isti taj apostol govori o odnosu muža prema 


1) Blago narodu, kojemu je gospodar — Bog njegov !" 

ženi, ne govori li on mužu kao glavi ? Muž vodi, ispravlja, upravlja 
svojom riječju i svojim primjerom. On je zvan i da bra ni obitelj u 
svakoj prilici i neprilici, vanjskoj i izvanjoj ; muž je zvan i da se Ž r- 
tvuje za obitelj; on savjetuje i kori, on je svećenik u obitelji. 
Sv. Augustin čak veli: Ita in domo sua ecclesiasticum et quodammodo 
episcopale adimplebit officium 1) (,,Tako će on u svom domu vršiti 
crkvenu i u neku ruku biskupsku dužnost !") 

Već sam ranije rekao, da je brak ne samo pravna, nego i religiozna 
institucija. Ne vara se Leitner,!“) kad kaže: »Erstes und massge- 
bendstes Element der Ehe ist das moralische und religičse". Najstariji 
tragovi obiteljskog života pokazuju nam oca obitelji kao onoga, koji 
obavlja žrtve Bogu, naređuje i vrši molitvu; on je domaći svećenik 
i učitelj vjere. Imamo ostatak toga i u običaju hrvatskih seljačkih obi- 
telji, gdje otac ili najstarija muška glava u zadruzi upravlja zajednič- 
kom molitvom u kući i kod stola ; zatim u blagoslovu, što ga roditelji 
daju djetetu, kad se iz kuće dijeli, bilo za dugo bilo zauvijek ; pa i onaj 
obred, što ga otac obitelji obavlja, kad na Badnjak unosi u kuću slamu 
u predvečerje Božića i govori blagoslov za sve članove obitelji, on vrši 
službu svećenika domaćeg ognjišta. Osim kod starih naroda ovakav se 
običaj nalazio i kod židova u njihovim obiteljima i posebnim nekim 
funkcijama. Pa kad sve to u Novom Zavjetu uzmete u sklopu s onim 
naukom, što ga Crkva katolička zastupa o braku, onda vam se sveće- 
nički karakter obitelji i sva uzvišena zadaća s tim pozivom spojena 
nipošto ne će vidjeti jednom pretjeranom oznakom. 

Nije pretjerano nazvati domaće obiteljsko ognjište crkvom, u 
kojoj su roditelji prema svojoj djeci ono, što je svećenik u crkvi. Obitelj 
je svetište (,,sanctuarium"'), u kojemu je Gospod Bog uvijek prisutan, 
dok u njemu vlada ljubav, mir, skrb i pouzdanje u Njegovu svetu vo- 
lju! Djeca tamo treba da nauče prve istine o Bogu i nebu, o duši i o 
grijehu. Tamo će naučiti i prve molitve, tamo i pojmove o dužnosti. 

Ovaj bi se značaj kršćanske obitelji mogao razraditi na šire i opse- 
žnije, ali nije ovdje sada vrijeme za to. Prelazim na drugu značajnu ka- 
rakteristiku kršćanske obitelji : 

2. — Suradnici Božjina stvaranju. Ovdje jena mjestu 
riječ, koju je upotrebio sv. Otac Pijo XI. u enciklici ,,Casti connubii", 
kad je rekao, da ljudi ne smiju zaboraviti, e nisu u prvom redu pozvani 
za život na zemlji, nego za život na nebu. Kad skrenemo svoju pomi- 
sao na dušu, ukazuje nam se sva veličina djela, na koje su pozvani ro- 
ditelji, koji svojim sudjelovanjem stvaraju materijalni dio onoga bića, 
što je po neposrednom zahvatu Božjem, stvaranjem neumrle duše po- 
zvano, da jednom gleda svoga Stvoritelja licem u lice. Obitelj je po 
tome riznica, iz koje Gospod Bog uzima svoje ugodnike, svoje svece, 
svoje velike vjesnike i apostole. Otac i mati u svetom bračnom vezu 
jesu onaj instrumenat prema Promislu Božjemu, koji napunja nebo 
ili pakao! Dakako, nije svejedno, da li napunja nebo ili pakao. Ako 

25) ,»La vocation familiale par Msgr. Boullian u ,,La famille chretienne"'. 
Paris 1927. 


4) Lehrbuch des Kirchenrechts, str. 21. 

ipak kažem, da će možda b aš o njima najviše ovisiti, da li će se Božja 
namisao ostvariti u pozitivnom ili u negativnom smislu, nisam li upro 
u najveću odgovornost, što je stvaraoci obitelji imadu ? 
Odgovornost! Bože moj, koliko se danas brakova sklapa, pa i među 
našim katoličkim Vjernicima, a da ni jedan član nije možda ozbiljno 
promislio : na kakvu je odgovornost pozvan tim, što je stupio u bračno: 
stanje! A koliki su možda tek nešto čuli, ali ni izdaleka nisu sh v a- 
tili svu veličinu soga koraka i dostojanstvo, na koje ih je Bog po- 
zvao, kad od njih traži, da mu svojim sudjelovanjem pomognu, da se 
Njegova slava uveća ! Bog stvara, ali i članovi obitelji stvaraju. Ne pre- 
nose li se osobine roditelja na djecu, ne samo fizičke, nego i psihičke ? 
Ako Bog daje dušu, ne nosi li ta duša, kad se razvije, neke crte i od rodi- 
telja ? Nisu li dakle oni u pravom smislu suradnici Božji na stvaranju ? 
3. — Pođimo dalje: obitelj je rasadište kreposti. Ja 
znam, da ćete me ispraviti i reći: trebala bi biti! Ali mi ovdje proma- 
tramo obitelj u svijetlu kršćanstva, a to svijetlo joj daje rečenu karak- 
teristiku. U obiteljskom svetištu, gdje otac i mati vrše ulogu domaćega 
svećenika, mora doći do izražaja moralna strana ovoga zatvorenoga 
kruga. Ne samo muža prema ženi, nego i roditelja prema djeci. Dobra 
obitelj — sreća narodna ! Iz nje se izvija sve, što će danas sutra svojom 
čestitošću ispuniti sav javni i privatni život. Dužnost je svih članova, 
da se već tu pokaže kreposni i bogobojazni život svakoga pojedinoga 
člana ; tu je i mjesto, gdje će se pojedinac dotjeravati, gdje će na pri- 
mjeru moći vidjeti: što znači molitva, što svladavanje jezika ; što je 
ispovijed, kako se govori o pričesti. U domaćem će se krugu naučiti, 
što se ima držati o bračnoj vjernosti, što o manama ili grijesima, za 
koje se čuje u okolini. Djeca će od svoje matere naučiti s kakvim se 
poštovanjem govori o mužu, s kakvim se mislima ima baviti, kad se 
čuje za nevjeru, za pobačaj, za pijanstvo, za ubojstvo, za krađu, za 
ogovaranje i klevetanje, za laž itd. Sve će vrline i sve će mane doći na 
pretres najprije u domaćem ognjištu ; tamo će se dijete najprije naučiti, 
kako se o tima stvarima sudi. I lako je uvidjeti, na kakvu će se moralnu 
visinu uspeti djeca obitelji, u kojoj se ne uče kreposti, nego gdje vide 
samo zlo, svađu, psovku, proklinjanje, gramzljivost za novcem, na- 
kitom, uživanjem itd. Bu : E 
Na ovu stvar valja da svi socijalni radnici među našim hrvatskim 
narodom svrate veću pažnju nego dosada. Svi znamo, da će nam se 
narod održati samo onda, ako naše hrvatske obitelji doista budu ra- 
sadišta kreposti i poštenja ! e 
4. — (va me ruhisn navodi, da iznesem još jednu karakterističnu crtu 
kršćanske obitelji. Ona mora biti: obrambena stanica za 
Crkvu i državu. Ako je izgradimo vjerski i moralno, nema ni 
najmanje sumnje, da smo je u temelju izgradili i socijalno. Danas je 
ovo potrebno spomenuti, jer se nalazimo u vremenu, kad je deki oko 
nas u jednom socijalno uzbuđenom, nemirnom, buntovnom i revolucio- 
narnom stavu. Dok oko nas svi veliki narodi na usta svojih političkih 
Vođa viču: mir i mir, mi dobro znamo, da iza njihovih riječi, ne stoji 
duh mira, nego duh sebičnosti, mržnje i osvete. Mi dobro vidimo na svoje 
oči, što su nam donijeli stvaratelji mira u Ženevii Parizu, Rimu i Ber- 

linu. Mi katolici znamo, da nema socijalnog mira tamo, gdje nema 
straha Božjega. I zato mi tima riječima slabo vjerujemo! Mi moramo 
svoj narod izgrađivati u duhu Kristova mira, ljubavi i pravednosti 
Za to su obitelji najbolji instituti. Na njih moramo i dalje jurišati, njih 
moramo potpuno osvojiti ! Ne vrijedi to samo za nas Hrvate ; mi smo 
i odviše maleni i neznatni, da mi sami očuvamo ili uzburkamo svjet. 
ski mir; to vrijedi za sve građane Jugoslavije ; ali mi moramo raditi 
na tomu u interesu samoga našega naroda, da on ludo ne bude uvučen 
u socijalne perturbacije, u kojima ne bi stradao samo narod, nego i sve 
njegove kulturne tečevine, među koje brojimo i njegovu vjeru sa svim 
onim, što mu je ona donijela kroz stoljeća. Nije preuzetno 
s naše strane, ako i ovom zgodom državnim fak- 
torima otvoreno i jasno doviknemo: da su u isti- 
nu i pravim katoličkim duhom prožete obite-- 
lji najbolja obrana prijestolja i najbolja garan- 
cija za sređen i napredan socijalni i državni 
život. Kod nas je taj stav potrebno to više izgrađivati, što živimo 
zajedno s narodom, čiji predstavnici niti imaju ispravnih nazora o kato- 
licizmu i o Katoličkoj Akciji u socijalnom i vjerskom pogledu, niti poka- 
zuju volje, da prihvate objektivno ispravnu misao, kako bi mogli doći 
do pravoga shvaćanja. Nas kao narod i kao katolike čeka i u tom pogledu 
jedna teška zadaća, koju će katoličke obitelji na praktičnom polju i u 
praktičnom radu, t. j. u neposrednom dodiru s protivnicima moći naj- 
bolje riješiti. Protiv činjenica i najspretnije konstruirane neprijateljske 
predrasude moraju pasti ! 

Ove misli i ovi ovdje izneseni nazori moraju biti temelj čitavog našega 
raspravljanja u ovom socijalnom tjednu. Obitelj promatrana u svije- 
tlu kršćanstva i obitelj na kršćanstvo oslonjena, naša je nada za buduć- 
nost. Po njoj ćemo ili živjeti.i napredovati iliće 
nas historija pokopati! 

